Mothutlung-betogings eis vierde slagofferBetogers in Mothutlung naby Brits het glo die pad met brandende bande versper Foto: @bemol79/Twitter ŉ Vierde persoon is dood ná gewelddadige betogings naby Brits oor watertoevoer, het JacarandaFM Maandag berig. Paul Hendricks, ŉ gemeenskapsleier van Damonsville, het gesê die man is Maandagoggend oorlede. “Hy is in die kop geskiet en na Ga-Rankuwa-hospitaal geneem waar die koeël verwyder is,” het Hendricks aan die radiostasie se nuusspan gesê. Die man was in ŉ koma en het later gesterf. Volgens die SAUK was die 36-jarige man sewe dae lank in die hospitaal se intensiewesorg-eenheid. Die man se broer het sy afsterwe aan die uitsaaier bevestig. Drie ander persone wat tydens die betoging oor dienslewering in Mothutlung gesterf het, is oor die naweek begrawe. Twee persone is vermoedelik deur die polisie doodgeskiet en ŉ derde persoon is dood nadat hy glo uit ŉ bewegende polisievoertuig gespring het. -SAPA Lees ook: Burgemeesterslid by Brits-gedenkdiens aangeval Sekere dele van Mothutlung steeds sonder water Watertoevoer in Mothutlung herstel Brits-betoging: 14 in die hof Brits-betoging eis nog ‘n lewe Regering en Malema beloof hulp aan Brits-inwoners Minister versoek rustigheid in Brits Ondersoek na twee sterf tydens betoging oor water